**PITANJA I ODGOVORI – PDP**

[**www.strukturnifondovi.hr**](http://www.strukturnifondovi.hr)

[**mup.gov.hr**](https://mup.gov.hr/)

**FOND: Fond solidarnosti Europske unije**  **NADLEŽNO TIJELO: Ministarstvo unutarnjih poslova**

**NAZIV POZIVA: Financiranje službi spašavanja za potrebe stanovništva nastalih**

**kao posljedica serije potresa počevši od 28. prosinca 2020. godine na području Grada Zagreba, ROK ZA PODNOŠENJE PP: 30. travanj 2022.**

**Krapinsko-zagorske županije, Zagrebačke županije, Sisačko-moslavačke županije,**

**Karlovačke županije, Varaždinske županije, Međimurske županije, Brodsko-posavske županije, ROK ZA ODGOVOR NA PITANJE (UzP): Svakih 7 radnih dana**

**Koprivničko-križevačke županije i Bjelovarsko-bilogorske županije**

**OZNAKA POZIVA: FSEU.2022.MUP.**

**TIP NATJEČAJA: OTVORENI POSTUPAK**

Objavljeni odgovori dopunjuju i detaljnije pojašnjavaju dokumentaciju Poziva na dostavu projektnih prijedloga (PDP). Odgovor na pojedino pitanje mora biti eksplicitan, ali u svojoj cjelini ili djelomično smije sadržavati jasne i nedvosmislene reference na odgovor uz neko drugo pitanje.

U interesu jednakog postupanja, nadležno tijelo ne može dati prethodno mišljenje u svezi s prihvatljivošću prijavitelja, operacije ili određenih aktivnosti i troškova te ne može zamijeniti niti prejudicirati ishod pojedinih faza postupka dodjele kako su opisane u UzP-u. Slijedom navedenog, nadležno tijelo nije u mogućnosti odgovarati na pitanja koja zahtijevaju ocjenu prihvatljivosti konkretne operacije, konkretnog prijavitelja, konkretnih aktivnosti, konkretnih troškova i slično. U slučaju takvih pitanja, odgovor nadležnog tijela će upućivati na relevantni dio dokumentacije PDP-a.

|  |  |  |
| --- | --- | --- |
|  | **VERZIJA:**  | **1.2** |
|  | **OBJAVA SVIH PITANJA/ODGOVORA IZ VERZIJE 1.2:** | **3. SET PITANJA I ODGOVORA** |
| **RB** | **DATUM ZAPRIMANJA PITANJA: 21. siječnja 2022.** | **DATUM ODGOVORA NA PITANJE: 2. veljače 2022.** |
| **1.** | Može li se u sklopu projektnog prijedloga potraživati trošak popravka vozila za kvar koji je nastao na vozilu na putu na intervenciju u Petrinju? | Ne može se potraživati trošak popravka vozila za kvar koji je nastao na putu na intervenciju sukladno Uputama za prijavitelje točka *2.9. Prihvatljivi troškovi,* *Popravljanje opreme za potrebe službi spašavanja vezane uz uklanjanje posljedica potresa te izvanredno korištenje opreme* kojom su navedeni sljedeći prihvatljivi troškovi:*• troškovi popravljanja opreme oštećene tijekom interventnih zahvata;* *• troškovi izvanrednog korištenja opreme u povećanom opsegu;* |
| **2.** | Na koji je način potrebno/moguće dokazati da je kvar nastao tijekom intervencije službe za spašavanje na potresom pogođenom području? | Moguće je dokazati zapisnikom o nastalom kvaru i/ili drugom ovjerenom dokaznom dokumentacijom. |
| **3.** | Je li prihvatljiv trošak nabavke opreme koju služba za spašavanje nije imala u vlasništvu te je morala posuđivati od drugih gospodarskih subjekata i građana, a zatim je ta ista oprema tijekom intervencije oštećena/uništena? Naime, kod takve opreme ne postoji pisani (knjigovodstveni) trag o otpisu i/ili popravku iste. | Navedeni trošak nije prihvatljiv. |

|  |  |  |
| --- | --- | --- |
|  | **VERZIJA:**  | **1.2** |
|  | **OBJAVA SVIH PITANJA/ODGOVORA IZ VERZIJE 1.2:** | **3. SET PITANJA I ODGOVORA** |
| **RB** | **DATUM ZAPRIMANJA PITANJA: 24. siječanja 2022.** | **DATUM ODGOVORA NA PITANJE: 2. veljače 2022.** |
| **4.** | Zbog čega se inzistira na ispunjavanju obrasca „Plan nabave“? | Sukladno stavku 7.2. članka 7. Općih uvjeta *Korisnik je obvezan dostaviti TOPFD-u Plan nabave u roku od 15 (petnaest) radnih dana od dana stupanja Ugovora na snagu.* |
| **5.** | Zbog čega se inzistira na potvrdama o uplati ili isplatnicama vezano uz račune (dokumentarni dokaz o izvršenim uplatama za nastale troškove)? | Popratna dokumentacija uz zahtjev za nadoknadu sredstva definirana je stavkom 14.4. članka 14. Općih uvjeta *Ako se trošak potražuje metodom nadoknade u skladu s člankom 16. ovih Općih uvjeta, uz zahtjev za nadoknadu sredstava, osim dokumentacije navedene u stavku 14.3. ovoga članka, podnosi se dokumentarni dokaz o izvršenim uplatama za nastale troškove (****potvrda o plaćanju, bankovni izvadci, potvrde o gotovinskim plaćanjima, isplatnice, potvrde o izvršenoj uplati na temelju naloga za plaćanje Državnoj riznici ili drugi odgovarajući dokaz****) elektroničkim putem (sken izvornika).* |
| **6.** | Zbog čega se inzistira na potvrdi o provedbi postupka javne nabave za gorivo? | Korisnika se traže podaci i dokumentacija o provedenim postupcima javne nabave kako bi se provela provjera nabave jer sukladno Zajedničkim nacionalnim pravilima *Ex-post provjera nabave podrazumijeva provjeru postupka nabave i obavezno se provodi, kako je opisano pod naslovom Provedba ex-post provjere.*  |
| **7.** | Kada smo dobili najvažnije informacije vezane uz provedbu operacije (na raspisu za potres u Zagrebu), navedeno je u točki 6., da prihvatljivi troškovi mogu biti plaćeni iz bespovratnih sredstava prije nego što je Korisnik isplatio (metoda plaćanja). Molimo pojašnjenje, da li se i kako može ostvariti ovaj način plaćanja. | Sukladno stavku 14.5. članka 14. Općih uvjeta *Ako se trošak potražuje metodom plaćanja u skladu s člankom 16. ovih Općih uvjeta, dokumentarni dokaz o plaćanju prihvatljivih troškova mora se podnijeti TOPFD-u elektroničkim putem (sken izvornika), nakon što se izvrše isplate dobavljačima robe/izvođačima radova/pružateljima usluga, i to najkasnije u roku 10 (deset) dana od dana uplate sredstava Korisniku. Ako Korisnik ne dostavi dokumentarni dokaz o plaćanju, uvjetno odobreni troškovi koje Korisnik potražuje se proglašavaju neprihvatljivima te podliježu pravilima o povratu sredstava.* |

|  |  |  |
| --- | --- | --- |
|  | **VERZIJA:**  | **1.2** |
|  | **OBJAVA SVIH PITANJA/ODGOVORA IZ VERZIJE 1.2:** | **3. SET PITANJA I ODGOVORA** |
| **RB** | **DATUM ZAPRIMANJA PITANJA: 26. siječanja 2022.** | **DATUM ODGOVORA NA PITANJE: 2. veljače 2022.** |
| **8.** | Mogu li se potraživati troškovi informiranja stanovništva o potresima u sklopu prijave na Fond, iako još nisu utrošena, već su u fazi pripreme i izrade te se planiraju utrošiti, kao i nabava IKT opreme/IT aplikacije za obavještavanje stanovništva o potresima? | Mogu sukladno točki 5.1. Uputa za prijavitelje koja određuje kako *Provedba operacije smije započeti najranije 28. prosinca 2020. godine, a mora se dovršiti do 15. svibnja 2023. godine, s mogućnošću produljenja u opravdanim slučajevima ako tako nadležan TOPFD odluči.*Napominjemo kako trošak IKT opreme mora direktno biti povezan s aktivnostima informiranja, dok su operativni troškovi neprihvatljivi sukladno točki 2.10 Uputa za prijavitelje. |
| **9.** | Budući da se u uputama za prijavitelje pod točkom 2.9. Prihvatljivi troškovi za Grupu 1. navode troškovi intervencija službi spašavanja u vidu prekovremenih sati i dnevnica, zanima nas jeli prihvatljiv trošak i naknada dobrovoljnim vatrogascima na intervencijama sukladno čl. 96. Zakona o vatrogastvu (NN 125/19)? | Prihvatljiv je trošak nadoknade putem predmetnog Poziva ukoliko su naknade isplaćene i mogu se dokazati. |
| **10.** | Koja dokumentacija se traži i za što te koje je obrasce potrebno ispuniti? Posebno se to odnosi na Grupu 1, da nam se navede koje je obrasce potrebno ispuniti i koju popratnu dokumentaciju. | Obavezna je dokumentacija navedena u točki 3.1. Uputa za prijavitelje (Nalog za mobilizaciju odnosno drugi akt ili odluka nadležnog tijela i Punomoć za zastupanje je obavezno jedino ako je primjenjivo). Preporuča se i dostava cjelokupne popratne dokumentacije kojom se dokazuje opravdanost troškova (izvještaj/zapisnik o uništenoj, oštećenoj i/ili rashodovanoj opremi, fotografije, inventurni brojevi, i slično). |
| **11.** | Molim Vas informaciju da li je potrebno postupak jednostavne nabave provesti putem elektroničkog oglasnika javne nabave ( EOJN) ili se može provesti samo internim Pravilnikom o jednostavnoj nabavi bez objave u EOJN-u? | Može se provesti internim Pravilnikom o jednostavnoj nabavi sukladno stavku 2. članka 15. Zakona o javnoj nabavi (NN 120/16) koji navodi kako *Pravila, uvjete i postupke jednostavne nabave* ***utvrđuje naručitelj općim aktom****, uzimajući u obzir načela javne nabave te mogućnost primjene elektroničkih sredstava komunikacije.* |

|  |  |  |
| --- | --- | --- |
|  | **VERZIJA:**  | **1.2** |
|  | **OBJAVA SVIH PITANJA/ODGOVORA IZ VERZIJE 1.2:** | **3. SET PITANJA I ODGOVORA** |
| **RB** | **DATUM ZAPRIMANJA PITANJA: 27. siječanja 2022.** | **DATUM ODGOVORA NA PITANJE: 2. veljače 2022.** |
| **12.** | Molimo Vas informaciju vezanu uz dokumentaciju koja se prilaže. Navedeno je da je nužno dostaviti Izjavu prijavitelja o mogućnosti povrata poreza na dodanu vrijednost.Ako se prijavljuje udruga (DVD) koja nije u sustavu PDV-a, može li se dostaviti takva izjava, odnosno je li udruga koja nije u sustavu PDV-a prihvatljiv prijavitelj?  | Udruga koja nije u sustavu PDV-a je prihvatljiv prijavitelj. Napominjemo kako je u navedenom slučaju potrebno ispuniti Obrazac **4c** Izjave prijavitelja o mogućnosti povrata poreza na dodanu vrijednost. |
| **13.** | Je li prihvatljiv prijavitelj GRAD koji nije u sustavu PDV-a? | Grad koji nije u sustavu PDV-a je prihvatljiv prijavitelj. Napominjemo kako je u navedenom slučaju potrebno ispuniti Obrazac **4c** Izjave prijavitelja o mogućnosti povrata poreza na dodanu vrijednost. |
| **14.** | Vezano na predmetni poziv pod referentnom oznakom FSEU.2022.MUP. molimo pojašnjenje da li je pozivom propisana najniža i najviša visina potpore po projektu? | Najniži i najviši iznos bespovratnih sredstava po operaciji nije definiran Pozivom, a intenzitet potpore iznosi 100 %. |
| **15.** | Molimo pojašnjenje da li su prihvatljivi troškovi operacija ukoliko su sve aktivnosti po operaciji u međuvremenu u potpunosti završene i plaćene te nema novih planiranih aktivnosti u sklopu operacije, osim aktivnosti Grupe 2.: Upravljanje projektom i administracija? | Mogu se prijaviti troškovi koji su nastali i prije podnošenja projektnog prijedloga, ali ne prije 28. prosinca 2020. godine sukladno točki *5.1. Razdoblje provedbe operacije* Uputa za prijavitelje. |

|  |  |  |
| --- | --- | --- |
|  | **VERZIJA:**  | **1.2** |
|  | **OBJAVA SVIH PITANJA/ODGOVORA IZ VERZIJE 1.2:** | **3. SET PITANJA I ODGOVORA** |
| **RB** | **DATUM ZAPRIMANJA PITANJA: 31. siječanja 2022.** | **DATUM ODGOVORA NA PITANJE: 2. veljače 2022.** |
| **16.** | Prema točci 1.6. Uputa za prijavitelje prijavitelj „ne smije tražiti/primiti sredstva iz drugih javnih izvora za troškove koji će biti nadoknađeni u sklopu podnesenog projektnog prijedloga…Dvostrukim financiranjem se ne smatraju vlastita javna sredstva Prijavitelja kojim su se podmirili već nastali troškovi“ Molimo dodatno pojašnjenje navoda „vlastita javna sredstva“. Jesu li proračunska sredstva dodijeljena od strane državnih tijela RH isto što i vlastita javna sredstva ili su vlastita javna sredstva isključivo sredstva ostvarena primjerice gospodarskom djelatnošću prijavitelja? | U točki 1.6. Uputa za prijavitelje *Prijavitelj ne smije tražiti/primiti sredstva iz drugih javnih izvora za troškove koji će biti nadoknađeni u sklopu podnesenog projektnog prijedloga, odnosno za financiranje odabrane operacije. Dvostrukim financiranjem se ne smatraju* ***vlastita javna sredstva Prijavitelja kojim su se podmirili već nastali troškovi****, a koji se prijavljuju za nadoknadu u sklopu projektnog prijedloga*, **vlastitim javnim sredstvima** se smatraju sredstva korisnika proračuna koji su troškove platili iz proračuna (državnog, jedinica lokalne i područne (regionalne) samouprave). Prijavitelj može tražiti nadoknadu vlastitih sredstava, ostvarenih primjerice gospodarskom djelatnošću, dok nikako ne može tražiti nadoknadu troškova nastalih kao posljedica serije potresa počevši od 28. prosinca 2020. godine koji se nadoknađuju putem drugih javnih izvora. |
| **17.** | Jesu li troškovi zamjene potrošene i oštećene službene zaštitne obuće i odjeće prihvatljivi troškovi ovog Poziva? | Prihvatljivi su. Napominjemo kako je isto potrebno dokazati popratnom dokumentacijom (izvještaj/zapisnik o uništenoj, oštećenoj i/ili rashodovanoj opremi, fotografije, inventurni brojevi, i slično). |